
REGULAMENT   INTERN

Aprobat în şedinţa Consiliului de Administraţie al unitatii sanitare……………

din data de 



şi valabil începand cu data de 




 .


C A P I T O L U L    I


Dispoziţii generale


Art. 1 (1) Regulamentul Intern,denumit in continuare « Regulamentul » se aplică tuturor angajaţilor din spital, indiferent de durata contractului de munca.

                       (2)Fumatul este permis numai in locurile special amenajate. Conducerea unitatii sanitare va amenaja locuri speciale pentru fumat pentru personalul propriu si spatii amenajate pentru vizitatori.

                       (3)Prevederile prezentului Regulament se aplica si pentru :


 a)cadrele didactice care desfăşoară activitate integrată în spital,care pe langă obligaţiile pe care le au pe linie de învăţămant sunt obligate să respecte regulile din prezentul regulament şi să participe la solicitările conducerii spitalului, în vederea desfăşurării activităţilor medicale la standarde superioare ;


b)personalul încadrat într-o altă unitate, care efectuează stagii de pregătire profesională, cursuri de perfecţionare, specializare.

          
c)firmele care asigură diverse servicii în incinta unităţii au obligaţia de a respecta Regulamentul  în afara atribuţiilor şi clauzelor prevăzute în contractele încheiate între părţi (curăţenia spitalului, păstrarea liniştii şi păstrarea integrităţii bunurilor cu care intră în contact).


Art. 2 Dispoziţiile referitoare la organizarea timpului de lucru şi disciplină, din prezentul regulament se aplică în mod corespunzător oricăror altor persoane, sau altor activităţi pe timpul prezenţei în unitate.

C A P I T O L U L   I I


Consiliul de administraţie

             Art.3 Consiliul de administratie este format din 7-9 membri,in functie de marimea spitalului si complexitatea serviciilor medicale acordate.

Presedintele consiliului de administratie este ales din randul membrilor sai,cu majoritate simpla din numarul total.

                    Numirea loctiitorului  presedintelui consiliului de administratie  se aproba ,la propunerea acestuia.        


Art. 4. Sedinţele de lucru au loc cel puţin o data pe luna. La initiativa majoritatii membrilor,a presedintelui, sau a directorului general pot avea loc ori de cate ori este necesar.

Art. 5. La sedintele Consiliului de Administraţie vor participa reprezentanti  ai sindicatelor care nu au drept de vot,iar in functie de  specificul problemelor ce urmeaza a fi analizate, pot fi invitaţi specialisti din cadrul unitatii cat si din afara.


Art. 6.  Atribuţiile Consiliului de Administraţie sunt urmatoarele :

a) aproba bugetul de venituri si cheltuieli al spitalului, precum si situatiile financiare anuale,in conditiile legii ;

b) organizeaza concurs pentru ocuparea functiilor de director general,director general adjunct medical si a celorlalte functii de director, in baza regulamentului aprobat in acest scop prin ordin al ministrului sanatatii.Presedintele consiliului de administratie numeste in functie  persoanele care au promovat concursul ;

c) aproba masurile pentru dezvoltarea activitatii spitalului,in concordanta cu nevoile de servicii medicale ale populatiei ;

d) aproba planul de achizitii publice,precum si lista investitiilor si a lucrarilor de reparartii curente sau capitale care urmeaza sa se realizeze intr-un exercitiu financiar, in conditiile legii ;

e) analizeaza modul de indeplinire a obligatiilor comitetului director si activitatea directorului general,dispunand masuri de imbunatatire a activitatii ;

f) negociaza, prin presedinte si directorul general,contractele de furnizare de servicii medicale cu casele de asigurari de sanatate.

g) solicita , aproba si analizeaza periodic planul pentru prevenirea si combaterea infectiilor nosocomiale.

                    h) analizează periodic calitatea asistenţei medicale acordată pacienţilor, conduită terapeutică, consumul de medicamente, cazurile ce depăşesc durata  medie de spitalizare, alte activităţi legate de asistenţa medicală;

                     i) analizează eficienţa activităţii unităţii şi propune organelor ierarhic superioare adoptarea , în funcţie de necesitate , a structurii şi capacităţii unităţii;

Stabileşte măsuri pentru îmbunătăţirea organizării muncii şi asigură acestei activităţi un caracter continuu;

                     j) aprobă în limitele stabilite potrivit legii - documentaţiile tehnico-economice şi achiziţionarea de utilaje pentru investiţiile prevăzute în plan, precum şi pentru lucrări de perfecţionare a tehnicii, modernizării, reutilizării - achiziţionarea de utilaje şi obiecte de inventar din categoria fondurilor fixe care sunt cuprinse global în planul de investiţii şi nu figurează în cadrul unui deviz general - analizează cum se realizează gestionarea bunurilor materiale, stabileşte măsuri pentru asigurarea integrităţii patrimoniului unităţii respective şi ia măsuri, în limita competenţelor legale pentru recuperarea pagubelor aduse avutului obştesc;

                      k) stabileşte măsuri pentru aprovizionarea  tehnico-materială a unităţii;

                      l)  stabileşte măsurile necesare pentru cunoaşterea de către întregul personal sanitar a regulilor de etică profesională si a precautiunilor universale şi ia măsurile necesare pentru prevenirea încălcării acestor reguli, pentru sancţionarea drastică a abaterilor potrivit legii.

m) verifica si aproba alocarea bugetului aferent derularii activitatii de prevenire si combatere a infectiilor nosocomiale.

C A P I T O L U L  III

 Comitetul director

Art. 7  (1)  Conducerea executiva a  a spitalului este asigurata de Comitetul director.

           (2)   Membrii Comitetului director sunt numiti pe o perioada de 4 ani de catre consiliul de administratie,prin concurs organizat in  conditiile legii.

           (3)  Comitetul director conduce intreaga  activitate a spitalului intre sedintele consiliului de admninistratie,in conformitate cu hotararile acestuia.

           (4)Atributiile Comitetului director sunt:

               a).elaboreaza  proiectul bugetului de venituri si cheltuieli al spitalului;

               b) analizeaza si recomanda masuri pentru deszvoltarea activitatii spitalului in concordanta  cu nevoile de servicii medicale ale populatiei ;

               c)fundamenteaza si supune spre aprobare consiliului de administratie planul de achizitii publice,precum si a lucrarilor de investitii,de reparatii curente sau capitalece se realizeaza intr-un exercitiu financiar, in conditiile legii ;

               d) raspunde de modul de indeplinire a obligatiilor asumate prin contracte si dispune masuri de imbunatatire a activitatii spitalului ;

               e) prezinta consiliului de administratie informari trimestriale si anuale cu privire la patrimoniul aflat in administrare si la executia bugetului de venituri si cheltuieli.

     f) elaboreaza planul annual pentru prevenirea , supravegherea si controlul infectiilor nosocomiale si-l supune spre aprobare consiliului de administratie.

    g) analizeaza periodic situatiile de risc sau focarele de infectii nosocomiale depistate in unitate si adopta masurile de urgenta pentru anihilarea sau eliminarea situatiei epidemiologice creiate.
         (5)Atributiile pentru fiecare functie de conducere care face parte din Comitetul director se elaboreaza de catre acesta si se aproba de catre Consiliul de Administratie.     

C A P I T O L U L  IV

 Consiliul medical

Art.8.   Consiliul medical este compus din medicii sefi de sectie,sefi de departamente,laboratoare sau compartimente ale spitalului.

           Atributiile consiliului medical sunt cele reglementate prin ordinul M.S. nr. .din ..

C A P I T O L U L  V

Atribuţiile unităţii

Art. 9. Din punct de vedere al structurii organizatorice, unitatea este un spital de ………..

Art. 10  Spitalul este obligat în principiu să asigure:

a) prevenirea şi combaterea  infectiilor nosocomiale;

b) efectuarea consultaţiilor, investigaţiilor, tratamentelor şi a altor îngrijiri medicale bolnavilor spitalizaţi;

c) stabilirea corectă a diagnosticului şi a conduitei terapeutice pentru pacienţii spitalizaţi;

d) aprovizionarea şi distribuirea medicamentelor;

e) aprovizionarea cu substante si materiale de curatenie si dezinfectie

f) aprovizionarea în vederea asigurării unei alimentaţii corespunzătoare, atat din punct de vedere calitativ cat şi cantitativ, respectand alocaţia de hrană alocată conform legislaţiei în vigoare;

g) asigurarea unui microclimat corespunzator astfel incit sa fie prevenita aparitia de infectii nosocomiale.

h) realizarea condiţiilor necesare pentru aplicarea măsurilor de protecţia muncii şi paza contra incendiilor conform normelor în vigoare.

i) in perioada de carantina sa limiteze accesul vizitatorilor in spital, iar in unele sectii, de ex. nou nsacuti, interzice vizitarea pe sectie (, aceasta fiind permisa numai pe holuri)

C A P I T O L U L   I V


Atribuţiile personalului


Art. 11. Personalul încadrat în unitate are obligaţia să îşi desfăşoare activitatea în mod responsabil, conform reglementărilor profesionale, codului de deontologie medicala şi cerinţelor postului.


Art. 12. Principalele îndatoriri ale angajaţilor sunt următoarele:


a) asigură monitorizarea specifică a bolnavilor conform prescripţiei medicale;


b) respectă normele de securitate, manipulare şi descărcare a stupefiantelor, precum şi a medicamentelor cu regim special;


c) organizează şi desfăşoară programul de educaţie pentru sănătate, activităţi de consiliere, atat pentru pacienţi, cat şi pentru aparţinători şi diferite categorii profesionale aflate în formare;


d) utilizează şi păstrează în bune condiţii, echipamentele şi instrumentarul din dotare, supraveghează colectarea,depozitarea transportul si eliminarea finala a   materialelor şi instrumentarului  de unică folosinţă utilizat (şi se asigură de depozitarea acestora în vederea distrugerii;)


e) respectă reglementările în vigoare privind prevenirea, controlul şi combaterea infecţiilor nozocomiale;


f) poartă echipamentul corespunzător funcţiei pe care o deţine, în vederea păstrării igienei şi a aspectului estetic personal;


g) respectă comportamentul etic faţă de pacienţi, aparţinători şi celelalte persoane cu care colaborează;


h) respectă secretul profesional;


i) respectă programul de lucru şi regulamentul intern;


j) in intreaga activitate desfasurata in cadrul spitalului, intregul personal medico-sanitar are obligatia de a folosi un limbaj politicos atat fata de pacienti cat si fata de vizitatori si de insotitorii pacientilor.


j) execută orice alte sarcini de serviciu în vederea asigurării unei bune funcţionări a activităţii spitalului.


C A P I T O L U L   V 


Timpul de muncă


Art. 13. Activitatea este consemnată zilnic în condicile de prezenţă pe secţii şi compartimente de muncă, cu trecerea orei de începere a programului şi ora de terminare a programului.


Condicile de prezenţă sunt verificate zilnic de medicul şef, care are obligaţia de a confirma prin semnătură, concordanţa prezenţei din secţie cu cea din condică.


Art. 14 . a) Durata normală a timpului de lucru este de 8 ore/zi;



  b) La locurile de muncă cu activitate specifică se pot stabili forme speciale de organizare a activităţii (exemplu program de 12/24).

                          c)locurile de munca si categoriile de personal pentru care durata normala a timpului de kucru este mai mica de 8 ore pe zi sunt stabilite prin ordinul ministrului sanatatii nr.245/2003.  


Art. 15.  Programul de lucru, inclusiv gărzile, se stabileşte de conducerea unităţii, respectandu-se legislaţia în vigoare.


Prin acest regulament intern, se stabileşte următorul program:


I - Pentru personalul superior de specialitate


a) Secţii cu paturi

Activitate curentă de 5 ore în cursul dimineţii în zilele lucrătoare, orele: 8,00 - 13,00;

20 ore de gardă lunar;

- în zilele de sambătă, duminică şi sărbători legale garda este de 24 ore;

contravizite care se asigură zilnic, prin rotaţie după amiaza în zilele lucrătoare şi dimineaţa, în zilele de repaus săptămanal şi sărbători legale.

Orele de contravizită se efectuează în funcţie de numărul de zile lucrătoare din lună, astfel:

în lunile cu 20 zile lucrătoare, numărul de ore de contravizită trebuie să fie de 20;

în lunile cu 21 zile lucrătoare, numărul de ore de contravizită trebuie să fie de 22;

în lunile cu 22 zile lucrătoare, numărul de ore de contravizită trebuie să fie de 24;

în lunile cu 23 zile lucrătoare, numărul de ore de contravizită trebuie să fie de 26.

II - Pentru personalul didactic

a) efectuează activitate integrată, acoperind obligaţiile de serviciu a personalului medical încadrat cu normă întreagă, prin activitate curentă dimineaţa şi contravizită, fără a fi cuprins în graficul de gărzi;

b) dacă personalul didactic solicită a presta gărzi salarizate, va efectua 20 de ore de gardă lunar în cadrul programului, iar cele prestate în plus vor fi salarizate conform reglementărilor legale.

III - Personal superior de specialitate din cabinete de consultaţii 

      laboratoare şi farmacie

Radiologie:  ora 8,00 - 14,00

Laborator de analize:  8,00 - 15,00

Laborator explorări funcţionale:  8,00 - 15,00

Chirugie:  8,00 - 15,00

Oftalmologie:  8,00 - 15,00

Obstetrică - ginecologie:  8,00 - 15,00

O.R.L.:  8,00 - 15,00

Interne:  8,00 - 15,00

Endocrinologie:  8,00 - 15,00

Psihologie:  8,00 - 15,00

Farmacie:  8,00 - 15,00.

IV - Personal mediu sanitar în secţii cu paturi

7,00 - 15,00 - tura I

15,00 - 23,00 - tura a II a 

23,00 - 7,00 - tura a III a 

V - Personal auxiliar sanitar în secţii cu paturi

infirmiere:  6,00 - 14,00 tura I

  14,00 - 22,00 tura a II a 

  22,00 - 6,00 tura a III a

îngrijitoare:  6,00 - 14,00 tura I

    14,00 - 22,00 tura a II a .


VI - Personal mediu şi auxiliar din compartimentele fără paturi 

laboratoare (analize, explorări):  7,00 - 15,00

laborator radiologie:  7,00 - 13,00

cabinete consultaţii:  7,00 - 15,00

farmacie:  7,30 - 15,30

N.S.A.:  7,00 - 15,00

îngrijitor curăţenie:  6,00 - 14,00

agent D.D.D.:  7,00 - 15,00

VII - Personal tehnic, economic, administrativ

T.E.A.:  7,30 - 15,30

Muncitori:  7,00 - 15,00

spălătorie:  6,00 - 14,00

bloc alimentar:  6,00 - 14,00 tura I

 12,00 - 20,00 tura a II a.

             Art.16.(1) Evidenta prezentei la program se tine prin condici de prezenta in care personalul este obligat sa semneze zilnic.Nesemnarea zilnica si la timp a condicilor de prezenta constituie o incalcare a normalor de disciplina a muncii si se sanctioneaza conform

Legislatiei muncii.

                         (2) Evidenta orelor efectuate peste program se tine separat pe locuri de munca si se depune la serviciul resurse umane ,organizare,normare,salarizare.


Art. 17.  Se consideră muncă prestată în timpul nopţii, munca prestată în intervalul 22,00 - 6,00 cu posibilitatea abaterii o oră în plus sau în minus, faţă de aceste limite, în cazuri excepţionale.


Este considerat program în 3 ture, sistemul 8/16, 12/24 ore, salariatul avand obligaţia efectuării serviciului de dimineaţă, după-amiază şi noapte, în decursul unei luni în conformitate cu prevederile legale.


Art. 18.  Programarea concediilor de odihnă se face de conducerea secţiilor (compartimentelor) la începutul anului, astfel încat să asigure atat bunul mers al activităţii, cat şi interesele salariaţilor şi cu aprobarea conducerii unităţii.


Concediul anual de odihnă se poate fracţiona, la cererea salariatului, una din tranşe neputand fi mai mică de 15 zile lucrătoare.


Concediul fără plată se acordă salariaţilor la cererea acestora în funcţie de interesele unităţii şi în conformitate cu prevederile legale.

             Plecarea in concediu de odihna,concedii pentru studii sau concedii fara plata,inainte de a fi aprobata de seful ierarhic,este interzisa si constituie o abatere pentru care se pot aplica sanctiuni disciplinare.La fel si intarzierile la expirarea concediilor.

              Este interzisa intreruperea concediului de odihna si prezentarea la serviciu din initiativa persoanei incadrate in munca ;aceasta poate fi rechemata  din concediu numai din dispozitie scrisa a conducerii unitatii, pentru nevoi de serviciu neprevazute si urgente.


Art.19.  Accesul in unitate se realizeaza astfel :

                        -pe baza de legitimatie,pentru personalul propriu;

                        -pentru personalul din afara unitatii venit in interes de servicu pe baza buletinului de identitate sau a legitimatiei de serviciu ;

                        -pentru studenti,pe baza legitimatiei de student ;

                        -pentru vizitatorii bolnavilor , in cadrul unui program bine stabilit,  iar in afara programului prevazut pentru vizitarea acestora,pe baza biletului de liber acces,eliberat de seful de sectie.

                        - pentru reprezentantii presei, numai cu acordul directorului general al spitalului care va nominaliza in mod explicit locurile in care se poate filma sau persoanele carora li se pot lua interviuri, cu respectarea drepturilor pacientilor  la intimitate. Pentru aceasta, anterior, reprezentatii mass-media vor face demersuri scrise sau verbale in vederea obtinerii acordului de principiu. In vederea desfasurarii fluente a acestei activitati, directorul general al spitalului va nominaliza un reprezentant al spitalului care va fi desemnat ca purtator de cuvant al institutiei.

C A P I T O L U L   V I


Sancţiuni disciplinare


Art. 20. Abaterile de la regulile de disciplină, precum şi încălcarea obligaţiilor de serviciu, inclusiv a normelor de comportare, constituie abatere disciplinară şi se sancţionează potrivit legii, cu :


a) avertisment scris


b) suspendarea contractului individual de munca pentru o perioada ce nu poate depasi 10 zile lucratoare;


c) retrogradarea in functie,cu acordarea salariului corespunzator functiei in care s-a dispus retrogradarea,pentru o durata ce nu poate depasi 60 de zile;

            d)reducerea salariului de baza pe o durata de 1-3 luni cu 5-1o% ;


e) reducerea salariului de baza şi/sau,dupa caz, si a indemnizaţiei de conducere pe o perioadă de 1 - 3 luni, cu 5 -10%


f) desfacerea disciplinară a contractului de muncă


Art. 21. Incălcarea Regulamentului Intern  atrage sancţionarea salariatului vinovat conform art. 19.


Art. 22. Sancţiunea disciplinară se aplică conform art.266-268 din Codul muncii.

            Art. 23. Impotriva sancţiunii disciplinare se poate face plangere în termen de 30 de zile de la comunicare la Tribunal – Sectia litigii de munca si conflicte de munca.

C A P I T O L U L V I I

Raspunderea patrimoniala

         Art.24.  Spitalul,in calitate de angajator ,si salariatii raspund patrimonial in conditiile art.269-275 din  Codul muncii.

C A P I T O L U L   V I I I

NORME OBLIGATORII si  dipozitii finale

Art.25. (1) Este interzisă publicitatea oricărui medicament pentru care nu există o autorizaţie de punere pe piaţă.

(2) .Toate materialele promoţionale ale unui produs destinate profesioniştilor din sectorul sanitar trebuie să fie în concordanţă cu rezumatul caracteristicilor produsului aprobat de Agenţia Naţională a Medicamentului si insotite de catre acesta.

(3). Publicitatea unui medicament trebuie să încurajeze folosirea raţională a produsului, prezentându-l în mod obiectiv, fără a-i exagera calităţile şi fără să inducă în eroare. Publicitatea trebuie să fie onestă, adevărată şi corectă. Publicitatea trebuie să evite orice susţinere sau reprezentare în măsură să inducă în eroare consumatorul, chiar şi prin omisiune, ambiguitate sau exagerare.

(4). Publicitatea destinată profesioniştilor din sectorul sanitar poate fi făcută atât pentru medicamentele fără prescripţie medicală, cât şi cele cu prescripţie medicală.

(5). În cadrul spitalelor, va exista un spaţiu destinat publicităţii pentru medicamente şi el va fi prestabilit de către conducerea spitalului.

(6). Întâlnirile dintre reprezenanţii firmelor de medicamente şi medicii specialişti se vor desfăşura după un program organizat şi aprobat  de către conducerea spitalului.

(7).Conţinutul materialului publicitar trebuie notificat către conducerea spitalului.

(8). Oferirea de mostre de către firmele de medicamente pentru medicii specialişti din spitale trebuie să se desfăşoare după un program aprobat de conducerea spitalului.

Art.26. In intreaga lor activitate , toate cadrele medico-sanitare vor adopta o conduita civilizata, politicoasa, neomitand formulele si saluturile de politete, atat fata de pacienti cat si fata de insotitorii si vizitatorii acestora.

Toti salariatii spitalului precum si personalul ce deserveste paza si curatenia (care pot fi angajati ai unor firme de prestari de servicii), vor actiona intr-un climat de liniste care sa asigure confort psihic pacientilor, evitand pe cat posibil, orice disconfort fonic (prin ton ridicat, zgomote ale utilajelor si dispozitivelor cu care isi desfasoara activitate) cu preponderenta in perioadele destinate odihnei pacientilor.

Atat medicii cat si personalul cu pregatire medie si auxiliary, se vor comporta cu pacientii si apartinatorii acestora intr-o maniera care sa excluda orice posibilitate de interpretare din partea acestora ca se doreste  sau se urmareste o remunerare a actului medical si de ingrijire, alta decat cea prevazuta de actele normative in vigoare, respective  decat salariul obtinut pe statul de plata.

Art.27  Respectarea prevederilor prezentului Regulament este obligatorie pentru toti angajatii spitalului.

Art. 28. Regulamentul Intern  poate fi modificat sau completat, ori de cate ori necesităţile legale de organizare, funcţionare şi disciplina muncii în unitate le cer.

Art. 29. Regulamentul Intern va fi prelucrat cu toţi angajaţii, pe secţii şi compartimente, încheindu-se proces - verbal sub semnătură de luare la cunoştinţă.

Art. 30. Pentru personalul încadrat după intrarea în vigoare a Regulamentului  Intern , prelucrarea se face de către şeful secţiei (compartimentului) în care acesta se angajează, confirmarea anexandu-se la contractul de muncă.

 
Art.31 In baza modelului orientativ de Regulament intern al spitalului, fiecare unitate sanitara cu paturi , cu personalitate juridica va elabora regulamentul intern propriu adaptat la specificul unitatii.

Art.32. Programul de vizita se va stabili de catre conducerea fiecarui spital si se va organiza in doua zile lucratoare ale saptamanii, cat 2 ore iar accesul acestora va fi permis numai in grupuri de cate 2 persoane la fiecare pacient. Insotitorii pacientilor vor prelua o parte din atributiile personalului mediu sanitar (infirmiere) .

Art.33. Prezentul regulament intern se completeaza in mod corespunzator atat cu legea drepturilor pacientului  (Legea nr.46/2003) cat si cu codul de deontologie medicala.

